## Pravilnik o mjeriteljskim zahtjevima za mjerila mase - vage s neautomatskim djelovanjem razreda točnosti I, II, III i IIII

### NN 24/2003 (18.2.2003.), Pravilnik o mjeriteljskim zahtjevima za mjerila mase - vage s neautomatskim djelovanjem razreda točnosti I, II, III i IIII

# DrŽavni zavod za normizaciju i mjeriteljstvo

354

Na
temelju članka 22. Zakona o mjeriteljskoj djelatnosti (»Narodne novine« br.
11/94), ravnatelj Državnog zavoda za normizaciju i mjeriteljstvo donosi

## PRAVILNIK

### O MJERITELJSKIM ZAHTJEVIMA ZA MJERILA MASE – VAGE S NEAUTOMATSKIM DJELOVANJEM RAZREDA TOČNOSTI  ![](dodatni/375357.gif), ![](dodatni/375358.gif), ![](dodatni/375359.gif) i ![](dodatni/375360.gif)

I.
OPĆE ODREDBE

Članak 1.

Ovim se pravilnikom propisuju mjeriteljski zahtjevi
kojima mo­raju udovoljavati mjerila mase – vage s neautomatskim djelovanjem
razreda točnosti ![](dodatni/375357.gif), ![](dodatni/375358.gif),![](dodatni/375359.gif)  i ![](dodatni/375360.gif).

Članak 2.

Pod vagama se, prema ovom pravilniku, razumijevaju mjerila
koja služe za određivanje mase pod djelovanjem sile teže na masu i kojima pri
vaganju mora ravnati rukovatelj.

Članak 3.

Vage mogu biti:

1) vage s pokaznim uređajem s podjelom ili bez
podjele, i to:

a) vage s pokaznim uređajem s podjelom – mjerni rezultat
očitava se s pokaznog uređaja analogno (u nastavku teksta: »neprekidno«) ili
digitalno (u nastavku teksta: »prekidno«),

b) vage s pokaznim uređajem bez podjele – mjerni
rezultat je količina mase utega kojima je vaga uravnotežena;

2) vage s automatskim, poluautomatskim ili
neautomatskim ravnotežnim položajem, i to:

a) vage s automatskim ravnotežnim položajem –
ravnotežni se položaj postiže bez pomoći rukovatelja

b) vage s poluautomatskim ravnotežnim položajem – u
jednome dijelu mjernog područja rukovatelj dovodi pokazivalo ravnotežnog
položaja u položaj za očitavanje, a u ostalom se dijelu ravnotežni položaj
postiže bez pomoći rukovatelja.

c) vage s neautomatskim (stalnim) ravnotežnim
položajem – rukovatelj dovodi pokazivalo ravnotežnog položaja u položaj za
očitavanje.

Članak 4.

Vage razreda točnosti ![](dodatni/375357.gif), ![](dodatni/375358.gif) ,![](dodatni/375359.gif)  i ![](dodatni/375360.gif)
razvrstavaju se s obzirom na vrijednost ispitnog podjeljka (e)ibroj podjeljaka (n), koji su dani u tablici u nastavku:

if !supportEmptyParas endif

|  |  |  |
| --- | --- | --- |
| Razred točnosti | Vrijednost  ispitnog podjeljka (e) | Broj ispitnih podjeljaka (n)  najmanji     najveći           Min.                                          vaganje |
| ![](dodatni/375357.gif) | 0,001 g ≤ e | 50 000            -          100 e |
| ![](dodatni/375358.gif) | 0,001 g ≤ e ≤ 0,05 g  0,1 g ≤ e | 100     100 000       20 e     5 000    100 000       50 e |
| ![](dodatni/375359.gif) | 0,1 g ≤ e ≤ 2 g  5 g ≤ e | 100       10 000       20 e       500       10 000       20 e<:p> |
| ![](dodatni/375360.gif) | 5 g ≤ e | 100         1 000       20 e |

if !supportEmptyParas endif

*Napomena:* Podjela se ne odnosi na vage
s ispitnim podjeljkom  e £ 1 mg.

if !supportEmptyParas endif

Članak 5.

Izrazi
u ovom pravilniku imaju sljedeće značenje:

1) *širina
podjeljka* je razmak između dviju uzastopnih podjelnih crta;

2) *vrijednost
podjeljka* *(d)* – (u nastavku teksta: »podjeljak«) je vrijednost
iskazana u jedinici mase i predstavlja najmanju podjelu analogne ljestvice,
odnosno razliku između dvaju uzastopnih digitalnih pokazivanja;

3) *vrijednost
ispitnog podjeljka* *(e)* – (u nastavku teksta »ispitni podjeljak«) je
vrijednost podjeljka koja služi za razvrstavanje vaga u razrede točnosti, tako
da razlomak Max. vaganje/ispitni podjeljak = n, određuje broj ispitnih
podjeljaka (n);

4)*mjerno područje vage* je područje vaganja ograničeno najmanjom masom (u
nastavku teksta: »Min«) i najvećom masom (u nastavku teksta: »Max«) koja se
može vagati, pri čemu su mjerne pogreške u granicama dopuštenih pogrešaka (u
nastavku teksta: »GDP«) iz ovog pravilnika;

5) *ništični
položaj* je područje u kojem se pokazivač ravnoteže mora nalaziti prije
početka vaganja, kad prijamnik tereta nije opterećen;

6) *točnost
vage* je podudarnost između pokazivanja vage i točne vrijednosti mjerene
mase;

7) *ponovljivost
vaganja* je podudarnost mjernih rezultata pri ponovljenim vaganjima iste
mase u nepromijenjenim uvjetima;

8) *osjetljivost
vage* je odnos promjene pokazivanja vage i mase dometka kojim je uzrokovana
ta promjena;

9) *pogreška
zbog zaokruženja pri prekidnom pokazivanju* je razlika između vrijednosti
prekidnog pokazivanja i vrijednosti koja bi se dobila da je pokazivanje
neprekidno, i može iznositi najviše 0,5 podjeljka;

10) *pogreška
pri promjeni položaja opterećenja na prijamniku opterećenja* je najveća
razlika između rezultata dobivenih promjenom položaja istog tereta na
prijamniku tereta. Teret iznosi (1/10 do 1/3) Max i ovisi obroju oslonaca
prijamnika tereta. Kad je riječ o kotrljajućem teretu (teretno vozilo,
željeznički vagon i sl.), ono može iznositi (0,4 do 0,8) Max;

11) *pogreška
pri vraćanju na ništicu* je razlika između pret­hodnog pokazivanja
neopterećene vage i pokazivanja neoptere­ćene vage nakon uklanjanja tereta od
(0,9 do 1,0) Max na prijamnik tereta koji je na prijamniku tereta stajao 0,5 h;

12) *pogreška
pri trajanju opterećenja* je razlika između pokazivanja pri stavljanju
opterećenja od (0,9 do 1,0) Max na prijamnik tereta i pokazivanja u iduća četri
sata trajanja tog opterećenja;

13)*GDP* jesu granice dopuštenih vrijednosti odstupanja mjernih svojstava vage propisanih
ovim pravilnikom;

14) *nosivost
vage* je najveće opterećenje što ga vaga može izdržati, a da se trajno ne
ošteti;

15) *vaganje
u izravnom obračunu* je vaganje u nazočnosti kupca i prodavača;

16) *vage s više podjela* jesu vage kod kojih je mjerno područje
podijeljeno na parcijalna mjerna područja kojima je vrijednost ispitnog
podjeljka različita, a broj ispitnih podjeljaka

                                                       Max

svakog parcijalnog područja (ni = ————) udovoljava uvjeti-

                                                          ei

ma što
su propisani člankom 4. ovog Pravilnika za taj razred točnosti. Min vage s više
podjela mora biti jednako Min prvoga parcijalnog mjernog područja, a svako
sljedeće Min mora biti jednako Max prethodnoga mjernog parcijalnog područja;

17) *usporedbene
vage* jesu vage s poluautomatskim ravnotežnim položajem na kojima se
ljestvica nalazi i s jedne i s druge strane ništice i razlikuje se po oznakama
»plus« i »minus«. Ljestvica usporedbene vage mora imati najmanje po jedan podjeljak
s jedne i druge strane ništice.

II.
MJERITELJSKE ZNAČAJKE

Članak
6.

GDP
prema ovom pravilniku jesu GDP pri ispitivanju tipa, pri pregledu i u upotrebi.

Članak
7.

GDP pri
ispitivanju tipa i pregledu jesu:

1) GDP
ništičnog položaja

2) GDP
ponovljivosti

3) GDP
vaganja

4) GDP
pri promjeni položaja ravnoteže

5) GDP
pri vraćanju na ništicu

6) GDP
u trajanju opterećenja

7) GDP
pri promjeni temperature za neopterećenu vagu.

Članak
8.

GDP ništičnog
položaja iznosi ± 0,25 e za neopterećenu vagu, kod koje pokazivač mora biti
najprije doveden u ništični položaj, odnosno odstupanje od ništičnog položaja
mora biti automatski korigirano.

GDP
ništičnog položaja iz stavka 1. ovog članka ne odnosi se na vage kod kojih se
brojka na posljednjem mjestu jasno razlikuje od ostalih brojki, odnosno vage s
pomoćnim pokaznim uređajem iz članka 42. ovog pravilnika, kod kojih GDP
ništičnog položaja iznosi ± 0,5 d.

Članak
9.

GDP
ponovljivosti jednaka je apsolutnoj vrijednosti za toč­nost pri danom
opterećenju.

GDP
ponovljivosti iz stavka 1. ovog članka ne odnosi se na vage s pomoćnim pokaznim
uređajem, kod kojih GDP ponovljivosti iznosi 1/3 apsolutne vrijednosti GDP za
vaganje pri danom opterećenju.

Članak
10.

GDP
vaganja za vage razreda točnosti ![](dodatni/375357.gif)
iznose:

1) ±
0,5 e za opterećenje od Min do 50 000 e, uključujući i 50 000 e;

2) ±
1,0 e za opterećenje od iznad 50 000 e do 200 000 e, uključujući i 200 000 e.

3) ±
1,5 e za opterećenje iznad 200 000 e.

Članak
11.

GDP
vaganja za vage razreda točnosti ![](dodatni/375358.gif) iznose:

1) ±
0,5 e za opterećenje od Min do 5 000 e, uključujući i 5 000 e;

2) ±
1,0 e za opterećenje od iznad 5 000 e do 20 000 e, uključujući i 20 000 e;

3) ±
1,5 e za opterećenje iznad 20 000 e.

Članak
12.

GDP vaganja za vage razreda točnosti ![](dodatni/375359.gif) iznose:

1) ± 0,5 e za opterećenje od Min do 500 e,
uključujući i 500 e;

2) ± 1,0 e za opterećenje od iznad 500 e do 2000 e,
uključujući i 2000 e;

3) ± 1,5 e za opterećenje iznad 2000 e.

Članak 13.

GDP točnosti za vage razreda točnosti ![](dodatni/375360.gif) iznose:

4) ± 0,5 e za opterećenje od Min do 50 e, uključujući
i 50 e;

5) ± 1,0 e za opterećenje od iznad 50 e do 200 e,
uključujući i 200 e;

6) ± 1,5 e za opterećenje iznad 200 e.

Članak 14.

GDP propisane u članku 10. do 13. ovog pravilnika jesu
GDP pri povećavanju i smanjenju opterećenja, bez obzira na vrijednost tare.

Apsolutna vrijednost GDP iz stavka 1. ovog č ovog članka za
vage s digitalnim pokazivanjem može biti povećana za 0,2 d.

Mjerni rezultat za vage s digitalnim pokazivanjem
mora biti korigiran za pogrešku zaokruženja.

Članak 15.

GDP mjernih naprava vaga iznose:

1) ± 0,2 e kod vaga s neautomatskim ravnotežnim
položajem

2) ± 0,3 e kod vaga s poluautomatskim i automatskim
ravnotežnim položajem i kod elektromehaničke vage.

Članak 16.

GDP pri posebnom ispitivanju jednog glavnog sklopa
ili više glavnih sklopova vage iznosi 0,7 GDP propisanih u članku 10. do 13.
ovog pravilnika.

Članak 17.

GDP kod uređaja za taru koji ima pokazni uređaj
moraju biti jednake kao GDP propisanih u članku 10. do 13. ovog pravilnika.

Članak 18.

Osjetljivost vage mora biti takva da se stavljanjem
dometka kojemu je masa jednaka vrijednosti d uzrokuje trajan otklon pokazivača,
i to:

1) kod vaga razreda točnosti  ![](dodatni/375357.gif) i ![](dodatni/375358.gif) s neautomatskim ravnotežnim
položajem – najmanje 1 mm.

2) kod
vaga razreda točnosti ![](dodatni/375359.gif) i ![](dodatni/375360.gif) s neautomatskim ravnotežnim položajem s Max do 30
kg – najmanje 2 mm.

3) kod
vaga razreda točnosti ![](dodatni/375359.gif) i ![](dodatni/375360.gif) s neautomatskim ravnotežnim položajem s Max više
od 30 kg – najmanje 5 mm.

4) kod
vaga s automatskim i poluautomatskim ravnotežnim položajem s analognim
pokazivanjem, svih razreda točnosti – najmanje 0,7 d, a kod elektromehaničkih
vaga s digitalnim pokazivanjem – oduzimanje ili stavljanje dometka mase jednake
vrijednosti (1 do 1,4) d, mora uzrokovati promjenu prethodnog pokazivanja za 1
d.

Članak 19.

Ako
vaga ima više pokaznih uređaja, razlika između njihovih međusobnih pokazivanja
ne smije biti veća od apsolutnih vrijednosti GDP propisanih u članku 10. do 13.
ovog pravilnika.

Članak
20.

GDP pri
promjeni položaja opterećenja jednaka su apsolutnim vrijednostima GDP
propisanih u članku 10. do 13. ovog pravilnika.

Članak 21.

GDP pri
vraćanju na ništicu, nakon uklanjanja opterećenja koje je bilo na vagi pola
sata, iznosi 0,5 d.

Članak
22.

GDP u trajanju
opterećenja od četri sata za vage razreda točnosti ![](dodatni/375358.gif), ![](dodatni/375359.gif) i ![](dodatni/375360.gif) jednake su
apsolutnim vrijednostima GDP propisanih u članku 10. do 13. ovog pravilnika.

Članak
23.

Ako
vaga ima više prijamnika tereta, razlika u pokazivanju pri izmjeničnom
opterećivanju prijamnika tereta istim teretom ne smije biti veća od apsolutnih
vrijednosti GDP propisanih u članku 10. do 13. ovog pravilnika.

Članak 24.

Vaga
mora udovoljavati zahtjevima iz ovog pravilnika, u ovim slučajevima:

1) pri
promjeni temperature, i to:

a) od
(– 10 do + 40) °C, ako promjena temperature nije veća od 5 °C na sat,

b) ako
temperaturno područje odstupa od (- 10 do + 40) °C, mora biti naznačeno na vagi
i ne smije biti manje od 5 °C za vage razreda točnosti ![](dodatni/375357.gif) , 15 °C za vage
razreda točnosti  ![](dodatni/375358.gif) i 30 °C za vage
razreda točnosti ![](dodatni/375359.gif) i ![](dodatni/375360.gif) .

c)
utjecaj temperature na neopterećenu vagu ne smije iznositi više od
vrijednosti  1 d pri promjeni
temperature od 1 °C, za vage razreda točnosti, ![](dodatni/375357.gif) i 5 °C za vage ostalih
razreda točnosti.

2) pri
promjeni napona izvora električne energije od (- 15 do + 10) % nazivne
vrijednosti.

3) pri
promjeni učestalosti ± 2 % nazivne vrijednosti.

Članak
25.

GDP u
upotrebi mogu iznositi najviše dvostruku vrijednost GDP propisanih u članku 10.
do 13. ovog pravilnika

Članak
26.

Vrijednost
Min ne smije biti manja od vrijednosti danih u tablici iz članka 4. ovog
pravilnika.

Ako su
vrijednosti Min propisane stavkom 1. ovog članka veće od 1000 kg1000 kg, vrijednost
Min može iznositi 1000 kg.

Min za
vage za obračun po tarifi iznosi 5 **e**.

III.
IZVEDBENE ZNAČAJKE

Članak 27.

Vage moraju imati ove sklopove:

1) prijamnik tereta (opterećenja);

2) uređaj za prijenos sile;

3) mjernu napravu koja se sastoji od sljedećih
uređaja:

a) uređaja za uravnoteženje,

b) pokaznog uređaja,

c) uređaja za dovođenje pokazivača u ništični
položaj;

d) uređaj za kontrolu ispravnosti rada kod
elektromehaničkih vaga.

Osim sklopova iz stavka 1. ovog članka, vage mogu
imati:

1) nivelacijski uređaj,

2) uređaj za taru,

3) uređaj za ugađanje
osjetljivosti,

4) uređaj za kočenje (aretaciju),

5) prijamnik utega,

6) prigušivač oscilacija,

7) uređaj za izbor prijamnika
mase,

8) tiskač,

 9) pomoćni pokazni uređaj,

10) uređaj za ispitivanje.

Članak 28.

Prijamnik tereta je dio vage za postavljanje
opterećenja čija se masa važe.

Članak 29.

Uređaj za prijenos sile dio je vage koji prenosi silu
od pri­jamnika tereta do uređaja za vaganje.

Uređaj za prijenos sile koji radi na načelu poluge
mora na poluzi imati ugrađene noževe ili vrpce.

Oštrice noževa svake poluge moraju ležati u jednoj
ravnini i moraju biti međusobno usporedbene. Ležaj svojom pokretljivošću mora
omogućavati da nož naliježe po cijeloj dodirnoj duljini svoje oštrice.

Noževi i ležaji moraju imati tvrdoću najmanje 58 HRc
(Rock­well) u dodirnim točkama i u njihovoj neposrednoj blizini.

Članak 30.

Mjerna naprava je dio vage za vaganje mase pomoću
uređaja za uravnoteženje i pokaznog uređaja ili tiskača.

Članak 31.

Prijamnik utega je dio vage za postavljanje utega
kojima se pokazivač dovodi u ravnotežni položaj kad se na prijamniku mase
nalazi masa koja se važe.

Članak 32.

Uređaj za uravnoteženje je dio vage za uravnoteženje
sile koju uzrokuje opterećenje. Sila može biti i umanjena.

Članak
33.

Pokazni
uređaj je dio vage za pokazivanje mjernih rezultata i ravnoteže.

Uređaj
iz stavka 1. ovog članka može biti s podjelom ili bez podjele.

Ako
pokazni uređaj ima podjelu, pokazivanje mjernih rezultata može biti analogno
ili digitalno.

Ako
pokazni uređaj nema podjele, pokazuje samo ravnotežni položaj, bez mjernih
rezultata.

Vage s više
podjela ne smiju imati pomoćne pokazne uređaje iz članka 42. ovog pravilnika.

Članak
34.

Vrijednost
podjeljka pokaznog uređaja s podjelom mora biti iskazana u obliku 1 × 10n>,

2 × 10n ili 5 × 10n, gdje je n cijeli broj – pozitivan,
negativan ili ništica.

Uvjet
iz stavka 1. ovog članka ne odnosi se na e za vage bez podjele.

Članak
35.

Podjela
na ljestvici pokaznog uređaja s neprekidnom podjelom mora, ovisno o vrijednosti
podjeljka, biti u jednom od ovih oblika:

![](dodatni/375361.gif)

Članak
36.

Širina
podjeljka mora biti:

1)
najmanje 2 mm za vage s neautomatskim ravnotežnim položajem.

2)
najmanje 1 mm za vage s automatskim i poluautomatskim ravnotežnim položajem,
ako se mjerni rezultati očitavaju s udaljenosti manje od 0,5 m.

Širina
podjeljka iz stavka 1. ovog članka mora biti najmanje (L + 0,5) mm, gdje je L
brojčano jednak udaljenosti očitavanja, iskazanoj u metrima, ako se rezultati
očitavaju s udaljenosti veće od 0,5 m.

Članak
37.

Podjelne
crte moraju biti jednako debele i nalaziti se između 1/10 i 3/10 širine
podjeljka, ali ne smiju biti manje od 0,2 mm.

Duljina
najkraćih podjelnih crta ne smije biti manja od najmanje širine podjeljka.

Članak
38.

Najviše
svaka 25. podjelna crta mora biti obilježena broj­kom­. Brojke moraju
označavati vrijednost podjeljka u obliku 1 × 10k, 2 × 10k i 5 × 10k, gdje je k cijeli broj –
pozitivan, negativan ili ništica.

Članak 39.

Visina brojki, iskazana u mm, mora biti jednaka
trostrukoj udaljenosti očitavanja, iskazanoj u m, ili veća od te vrijednosti, a
ne smije biti manja:

1) od 2 mm na vagama s analognim pokazivanjem

2) od 5 mm na vagama s digitalnim pokazivanjem.

Članak 40.

Na pokaznom uređaju s neprekidnim pokazivanjem s
ljestvicom i kazaljkom, kazaljka mora biti jednako debela kao i crta na
ljestvici, u dijelu koji pokriva ljestvične crte. Vrh kazaljke mora se nalaziti
između 1/4 i 1/3 duljine najkraćih crta.

Udaljenost između ljestvice i kazaljke može biti
jednaka naj­više širini podjeljka, ali ne veća od 3 mm.

Članak 41.

Pomak kazaljke mora se ograničiti najniže četiri
podjeljka ispod opsega ljestvice, a najviše devet podjeljaka iznad opsega
ljestvice.

Pri digitalnom pokazivanju mora se vidljivo pokazati
preko­račenje ispod – 1 podjeljak i prekoračenje najviše 9 podjeljaka iznad
Max.

Članak 42.

Vage razreda točnosti ![](dodatni/375357.gif)  i  ![](dodatni/375358.gif) mogu imati pomoćni
pokazni uređaj:

a) s utegom male mase (jahačem), specijalnog oblika,
koji može kliziti po poluzi s podjelom,

b) s uređajem za interpolaciju očitavanjem, kojim se
obavlja potpodjela ljestvice;

c) s uređajem za omogućavanje točnije procjene
vrijednosti dijela podjeljka;

d) s uređajem s digitalnim pokazivanjem, kojemu se
brojka na posljednjem mjestu jasno razlikuje od ostalih brojki.

Vage koje imaju uređaje iz stavka 1. ovog članka ne
smiju se upotrebljavati za vaganje u izravnom obračunu.

Podjeljak e na vagama razreda točnosti ![](dodatni/375357.gif) i ![](dodatni/375358.gif), s
ugrađenim pomoćnim pokaznim uređajem, iznosi:

1) e =  2 d
kad je d iskazano u obliku 5 × 10k,

2) e =  5 d
kad je d iskazano u obliku 2 × 10k,

3) e = 10 d kad je d iskazano u obliku 1 × 10k.

Kod vaga s pokaznim uređajem s podjelom bez pomoćnog
pokaznog uređaja je e = d.

Na vagama razreda točnosti ![](dodatni/375359.gif) i ![](dodatni/375360.gif) može se nalaziti
uređaj za dijeljenje podjeljka koji se može privremeno uključiti pritiskom na
tipkalo.

Članak 43.

Uređaj za dovođenje pokazivača u ništični položaj
odnosno uređaj za korekciju odstupanja od ništičnog položaja dio je vage za
dovođenje pokazivača u ništični položaj ili za održavanje po­kazivača u
ništičnom položaju, kad prijamnik tereta nije opte­rećen.

Uređaj iz stavka 1. ovog članka može biti:

1) neautomatski uređaj za dovođenje pokazivača u
ništični položaj – pokazivač u ništični položaj dovodi rukovatelj;

2)
poluautomatski uređaj za dovođenje pokazivača u ništični položaj – pokazivač se
u ništični položaj dovodi automatski kad rukovatelj pokrene uređaj;

3) automatski uređaj za dovođenje pokazivača u
ništični položaj – pokazivač se u ništični položaj dovodi automatski bez pomoći
rukovatelja;

4) automatski uređaj za ispravak odstupanja od
ništičnog položaja – rezultat svakog vaganja pri kojem je bilo odstupanje od
ništičnog položaja korigira se automatski.

Članak 44.

Uređaj iz stavka 1. članka 43. ovog pravilnika mora
biti izveden tako da radi:

1) kad uređaj za taru nije na ništici,

2) kad pokazivač nije u položaju stalne ravnoteže.

Članak 45.

Za vage razreda točnosti ![](dodatni/375359.gif) i ![](dodatni/375360.gif) koje se
upotrebljavaju u izravnom obračunu, uređaj za dovođenje pokazivača u ništičan
položaj mora biti konstruiran tako da se njime može pomicati ništičan položaj
najviše 4% od Max.

Članak
46.

Uređaj za brzu kontrolu ispravnosti rada
elektromehaničkih vaga može biti s poluautomatskim i automatskim djelovanjem, i
to:

1) za analogni test vage Max više od 30 kg, u obliku
kontrolnog broja ili na drugi odgovarajući način;

2) za digitalni test elektroničnog dijela s
pokazivačima i signalizacijom, ako pogreška koja može nastati sama po sebi nije
jasna i primjetna.

Kontrolni broj iz stavka 2. točke 1) ovog članka mora
odgovarati opterećenju od 80% do 95% Max i može odstupati najviše dva podjeljka
od naznačene vrijednosti.

Članak 47.

Nivelacijski uređaj je dio vage koji se sastoji od
pokazivala nivelacije (razulje, viska) i uređaja za dovođenje vage u položaj za
vaganje.

Osjetljivost pokazivača nivelacije na vagama razreda
toč­nosti ![](dodatni/375359.gif) i ![](dodatni/375360.gif) mora biti takva da pri pomicanju pokaznog dijela pokazivača
nivelacije 2 mm pokazni uređaj neopterećene vage ne pokaže odstupanje veće od
dva podjeljka, ako je pokazivanje na pokazivaču prije toga dovedeno u ništični
položaj.

Viseće vage, čvrsto postavljene vage i vage kod kojih
promjena nivelacije do 5%, u bilo kojem smjeru, ne utječe na promjenu
mjeriteljskih značajki koje su propisane ovim pravilnikom, ne moraju imati
uređaj iz stavka 1. ovog članka.

U bilo kojem položaju pri poprečnome ili uzdužnom
naginjanju 1 mm, za vage razreda točnosti ![](dodatni/375358.gif), i 2 mm za vage raz­reda točnosti
![](dodatni/375359.gif) i ![](dodatni/375360.gif), prema porema pokazivanju pokazivača nivelacije, ako je pokazivanje
neopterećene vage bilo dovedeno u ništični položaj, razlika u pokazivanju ili
tiskanju u prvobitnom položaju i nagnutom položaju ne smije premašiti apsolutnu
vrijednost dopuštene pogreške za to opterećenje.

Pokazivač
nivelacije mora biti nerazdvojivo utvrđeno na vidljivom mjestu na vagi.

Članak 48.

Uređaj za taru je dio vage koji može biti s podjelom
ili bez podjele. Taj uređaj mora omogućiti dovođenje pokazivača u ništični
položaj kad je prijamnik tereta opterećen.

Članak
49.

Podjeljak
uređaja za taru mora biti jednak podjeljku pokaznog uređaja.

Članak
50.

Uređaj
za taru mora biti takav da se ne može upotrebljavati ispod svoje ništične
vrijednosti ni iznad svoje najveće označene vrijednosti.

Najveća
mjerna vrijednost uređaja za taru mora biti jednaka ili manja od Max.

Članak
51.

Na
vagama s Max do 30 kg koje se upotrebljavaju u izravnom obračunu, a imaju
prijamnike za terete i utege, ne smije se ugrađivati uređaj za taru.

Članak
52.

Uređaj
za taru može biti:

1)
neautomatski – vrijednost tare mjeri rukovatelj,

2)
poluautomatski – vrijednost tare mjeri se automatski kad rukovatelj pokrene
odgovarajući uređaj,

3)
automatski – vrijednost tare mjeri se automatski bez pomoći rukovatelja.

Članak
53.

Stavljanje
u rad uređaja za taru mora biti signalizirano pokazivanjem vrijednosti za taru
ili isticanjem napomene na vidljivom mjestu na vagi.

Ako se upotrebom
uređaja za oduzimanje tare ne omogućava poznavanje vrijednosti ostatka mjernog
područja, uređaj mora spriječiti vaganje iznad Max ili pokazati da je ta
vrijednost dostignuta.

Članak
54.

Poluautomatski
i automatski uređaji za taru moraju biti takvi da se tara može zadati samo u
položaju stalne ravnoteže.

Članak
55.

Uređaj
za taru mora omogućiti poništenje tare s točnošću koja je veća od 0,25 e ili
jednaka toj vrijednosti.

Članak
56.

Kod
vaga u izravnom obračunu s Max do 30 kg, poluautomatski uređaj za taru:

1) ne
smije omogućiti promjenu tare za vrijeme vaganja,

2) mora
omogućiti poništenje djelovanja tare samo kad prijamnik tereta nije opterećen;

3) mora
pokazivati vrijednost tare na objema stranama za sve vrijeme vaganja ili
vrijednost tare iskazati znakom »minus« ili treptanjem, kad prijamnik tereta
nije opterećen.

Vage u
izravnom obračunu ne smiju imati automatski uređaj za taru.

Članak
57.

Uređaj
za ugađanje osjetljivosti je dio vage kojim se može mijenjati osjetljivost
vage.

Članak
58.

Uređaj
za kočenje je dio vage koji koči dio mehanizma ili cijeli mehanizam vage.

Uređaj
iz stavka 1. ovog članka mora imati samo dva položaja: »zakočeno« i »otkočeno«,
koji se jasno razlikuju (na primjer, crveno – zeleno). Na vagama razreda
točnosti  ![](dodatni/375357.gif) i ![](dodatni/375358.gif) može postojati uređaj
za predvaganje.

Vaga s
uređajem za predvaganje ne smije se upotrebljavati u izravnom obračunu.

Članak
59.

Prijamnik
utega je dio vage za postavljanje utega kojima se pokazivač dovodi u ravnotežni
položaj kad se na prijamniku mase nalazi masa koja se važe.

Članak
60.

Prigušivač
njihanja je dio vage koji dovodi pokazivalo u stalan položaj pokazivanja, koji
odgovara srednjoj vrijednosti njihanja.

Ako
vaga ima uređaj iz stavka 1. ovog članka, pokazivač mora zauzeti stalni
ravnotežni položaj nakon tri do pet poluperioda pokazivanja pokazivača, uz
uvjet da opterećenje miruje.

Uljna
prigušivač moraju imati uređaj za ugađanje priguši­vanja njihanja, ako su
osjetljiva na temperaturne promjene.

Članak 61.

Uređaj za izbor prijamnika tereta je dio vage koji
povezuje jedan ili više prijamnika tereta s mjernom napravom.

Članak 62.

Tiskalo je dio vage koji tiska mjerne rezultate.

Tiskalo mora tiskati i naziv ili oznaku mjerne
jedinice za masu.

Tiskanje mjernih rezultata mora biti u granicama od najmanje
Min do najviše devet e iznad Max.

Ako vaga ima računalo, tiskalo mora tiskati i podatke
za obračun i rezultat, s odgovarajućim jedinicama, ako one nisu već otiskane.

Mjerni rezultati računanja ne smiju se tiskati dok
pokazivač nije u ravnotežnom položaju.

Članak 63.

Vage s Max do 30 kg, razreda točnosti ![](dodatni/375359.gif), ako se
upotreb­ljavaju u izravnom obračunu, moraju imati iste pokazne uređaje na
strani okrenutoj prema kupcu i na strani okrenutoj prema prodavatelju.

Uvjet iz stavka 1. ovog članka nije obvezan za vage
koje se upotrebljavaju u izravnom obračunu po tarifi, i kod kojih kupac i
prodavatelj mogu istovremeno očitavati mjerne rezultate na istom pokazivaču.

Kod vaga iz stavka 1. ovog članka ne dopušta se
mogućnost tiskanja mjernih rezultata i rezultata računanja ispod Min – bez
posebne pomoći rukovatelja.

Članak 64.

Uređaj za ispitivanje je dio vage kojim se ispituje
točnost vage. Prijenosni odnos kod tog uređaja ne smije biti veći od
1 : 5000 i mora biti vidljivo označen.

Članak 65.

Na vagama sa specijalnim prijamnikom mase (spremnik,
bunker i sl.) moraju se predvidjeti mjesta za stavljanje utega.

Članak
66.

Na
vagama moraju biti predviđena mjesta za utiskivanje žiga, odnosno stavljanje
naljepnice.

Mjesta
se moraju odabrati:

1) tako
da omoguće lako stavljanje žiga i da stavljanje žiga ne utječe na  mjeriteljske značajke;

2) tako
da onemoguće radnje kojima se može utjecati na točnost mjerenja;

3) tako
da žig bude lako vidljiv bez pomicanja vage dok je u radu.

IV.
NATPISI I OZNAKE

Članak
67.

Natpisi
i oznake moraju biti ispisani na hrvatskom jeziku.

Natpisi
i oznake moraju biti jasni, dobro vidljivi u radnim uvjetima i ispisani i
zaštićeni tako da se ne mogu izbrisati ni skinuti.

Članak 68.

Natpisi
i oznake moraju biti na vidljivom mjestu na vagi, ili natpisnoj pločici moraju
imati ove podatke:

1)
tvrtku, odnosno ime ili znak proizvođača,

2) tip
vage,

3)
serijski ili tvornički broj, s godinom proizvodnje,

4)
mjerno područje »od…do«..ili »Min…Max…«(za svako mjerno područje),

5) ispitni
podjeljak (e = …) ili podjeljak (d = …) za svako mjerno područje,

6)
razred točnosti

7)
službenu oznaku tipa, ako je tip ispitan,

8)
temperaturno područje, ako je drugačije od – 10 °C do + 40 °C,

9)
nazivni napon i učestalost izvora napajanja.

Na vagama
za brojanje mora biti upisan prijenosni odnos (na primjer: 1 : 100 i 1 : 10 ili
1 : 998 i 1 : 9), a na decimalnim vagama prijenosni odnos 1 : 10.

Članak
69.

Natpisi
mjernog područja (Min…Max) i podjeljak (e = d) moraju biti ispisani u
neposrednoj blizini pokaznog uređaja na vagama koje se upotrebljavaju u
obračunu.

U
neposrednoj blizini pokazivača mase, osnovne cijene i iznosa te pri tiskanju
tih vrijednosti, na vagama razreda točnosti ![](dodatni/375359.gif)  moraju se nalaziti oznake odgovarajućih jedinica, a na elektro­mehaničkim
vagama s Max više od 30 kg s digitalnim pokazivanjem – i vrijednost kontrolnog
broja.

Članak
70.

Tvornički
ili serijski broj vage, s godinom proizvodnje mora biti označen na odvojivim
sklopovima i posebnim pokaznim uređajima.

V.
ZAVRŠNE ODREDBE

Članak
71.

T-98-2>Danom
stupanja na snagu ovog pravilnika prestaje važiti Pravilnik o metrološkim
uvjetima za mjerila mase – vage s ne­auto­matskim funkcioniranjem razreda
točnosti ![](dodatni/375357.gif),![](dodatni/375358.gif) ![](dodatni/375359.gif),  i ![](dodatni/375360.gif) (»Službeni list« br. 9/87 i »Narodne
novine«, br. 53/91).

 Članak 72.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
011-02/02-4/24
Urbroj: 558-03/9-02-1
Zagreb, 1. srpnja 2002.

Ravnatelj
Državnog zavoda za normizaciju
i mjeriteljstvo
**dr****.
sc****. Jakša Topić, dipl. ing.,** v. r.

Pravilnik, NN 24/2003-354